text: SF'er går på orlov efter hård valgkamp
  24 oktober 2011 kl. 08.57
  SF´s Karina Lorentzen tager en kort barselsorlov efter en hård valgkamp.
   
  Karina Lorentzen fødte 17. august en datter, men valgt alligevel at gennemføre valgkampen. Men:
  -Valgkampen var hård for mig og min baby og selvom jeg ærgrer mig over at skulle på orlov, netop mens den nye regering skal til at skabe forandring. Men jeg lover, at jeg kommer stærkt igen i det nye år, siger Karina Lorentzen.
  Karina Lorentzen fik 4.877 personlige stemmer ved folketingsvalget og fortsætter som retsordfører. Udover en række nye poster som forbruger- og dyrevelfærdsordfører, er hun nu også indtrådt i ledelsen af folketingsgruppen og er blevet formand for Retsudvalget. 
  Karina Lorentzen holder orlov fra 17. november til 1. februar.
  Hun afløses af Ida Rosendal Damborg.
  